829 



FRANCISCI BARONIS DE VERULAMIO, 



VICE-COMITIS SANCTI ALB AN I, 



DE DIGNITATE ET AUGMENTIS 

 SCIENTIARUM 



LIBER NONUS. 



AD REGEM SUUM. 



CAPUT I. 



Partitiones Theologiae Inspiratae omittuntur ; Tantum aditus fit 

 ad Desiderata tria ; Doctrinam de Legitimo Usu Rationis 

 Humanae in Divinis ; Doctrinam de Gradibus Unitatis in 

 Civitate Dei ; et Emanationes Scripturarum. 



JAM vero (Rex optime) cum carina parva, qualis nostra esse 

 potuit, universum ambitum tarn veteris quam novi orbis scien- 

 tiarum circumnavigaverit (quam secundis ventis et cursu, 

 posterorum sit judicium), quid superest, nisi ut vota, tandem 

 perfuncti, persolvamus ? At restat adhuc Theologia Sacra, 

 sive Inspirata. Veruntamen si earn tractare pergamus, ex- 

 eundum nobis foret e Navicula Rationis Humanae, et transeun- 

 dum in Ecclesiae Navem ; quae sola Acu Nautica Divina pollet 

 ad cursum recte dirigendum. Neque enim sufficient amplius 

 Stellas Philosophiae, quaa hactenus praecipue nobis affulserunt. 

 Itaque par foret, silentium quoque in hac re colere. Quam- 

 obrem partitiones legitimas circa earn omittemus ; pauca tamen, 

 pro tenuitate nostra, etiam in hanc conferemus, loco votorum. 

 Id eo magis facimus, quia in corpore Theologias nullam prorsus 

 regionem aut tractum plane desertum aut incultum invenimus ; 

 tanta' fuit hominum diligentia in seminandis aut tritico, aut 

 zizaniis. 



